**ЗАДАННІ**

**для правядзення першага этапу рэспубліканскай алімпіяды**

**па вучэбных прадметах «Беларуская мова» і «Беларуская літаратура»**

**(комплексная работа)**

**XI клас**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Заданні | 1 | 2 | 3 | 4 | 5 | 6 | 7 | 8 | 9 | 10 | Усяго |
| Балы |  |  |  |  |  |  |  |  |  |  |  |

**Заданне 1.Пастаўце націскі ў словах.** (Максімальная колькасць балаў – 4, за адно слова – 0,5б.)

Індустрыя, металургія, кулінарыя, фартух, садавіна, крапіва, дазіметр, імя.

**Заданне 2.Падкрэсліце ў сказах тое слова, якое падыходзіць па сэнсе.** (Максімальная колькасць балаў – 5, за кожны правільны адказ – 1 б.).

1.Салдаты выстраіліся на вячэрнюю (паверку, праверку).2.Настойлівасць і працавітасць – важны (факт, фактар) дасягнення поспеху.3.(Адрасат, адрасант) адправіў карэспандэнцыю своечасова.4.Кожны год мы набываем (абаненты, абанементы) на цыкл канцэртаў. 5.Туман гусцеў, распаўзаўся і паступова ўкрываў пушыстай белай коўдрай (водную, вадзяную) гладзь.

**Заданне 3. Растлумачце значэнне словазлучэнняў.** ( Максімальная колькасць балаў – 5, за кожнае тлумачэнне – 1 б.).

|  |  |
| --- | --- |
| **Словазлучэнне** | **Значэнне** |
| чорнае золата |  |
| у чорным целе |  |
| чорны дзень |  |
| чорная костка |  |
| чорным па белым |  |

**Заданне 4. Размяркуйце словы па групах, узяўшы за аснову іх канчаткі ў месным склоне адзіночнага ліку.** (Максімальная колькасць балаў – 6, за кожнае правільна размеркаванае слова – 0,5б.).

Параход, пень, мяжа, яблыня, герой, настаўнік, рака, лес, прафесар, дачка, прастор, вучань.

|  |  |  |  |  |  |
| --- | --- | --- | --- | --- | --- |
| канчатак -е | канчатак -і | канчатак -ы | канчатак -э | канчатак -у | канчатак -ю |
|  |  |  |  |  |  |
|  |  |  |  |  |  |
|  |  |  |  |  |  |

**Заданне 5.Замяніце назоўнікі ўскосных склонаў прыметнікамі. Новыя словазлучэнні запішыце.** ( Максімальная колькасць балаў – 5, за кожнае правільна ўтворанае словазлучэнне – 0,5б.).

|  |  |
| --- | --- |
| вушы свінні |  |
| вуліцы Брэста |  |
| бераг Волгі |  |
| прэмія Скарыны |  |
| суд таварышаў |  |
| дах з саломы |  |
| сястра Косці |  |
| перапынак на абед |  |
| курлыканне жураўля |  |
| чалавек без імені |  |

**Заданне 6.Сярод прапанаваных сказаў адзначце тыя, што адпавядаюць пададзеным характарыстыкам (сказаў можа быць больш за 1.)** (Максімальная колькасць балаў – 6, за кожны правільны адказ – 1б.).

1.Унашай школе створаны этнаграфічны куток.

2.З задачай разабралася.

3.У песні павінна быць душа.

4.На нашай вуліцы будуюць новы дом.

5.Час – найлепшы доктар чалавеку.

6.Лепшаму настаўніку – прыз вучнёўскіх сімпатый.

7.Хто выканаў дамашняе заданне?

|  |  |
| --- | --- |
| **Характарыстыка** | **№ сказа** |
| Няпоўны сказ |  |
| Няпэўна-асабовы сказ |  |
| Сказ з састаўным дзеяслоўным выказнікам |  |
| Сказ з састаўным іменным выказнікам |  |
| Неразвіты сказ |  |

**Заданне 7.  Укажыце нумары характарыстык, уласцівых навуковаму стылю.** ( Максімальная колькасць балаў – 4, за кожны правільны адказ – 1 б).

1) Сфера выкарыстання – навука і тэхніка;

2) дакладнасць;

3) наяўнасць аргументацыі;

4) наяўнасць канцылярызмаў;

5) асноўная функцыя – пабуджальная;

6) ужываецца размоўная лексіка;

7) аб’ектыўнасць.

**Заданне 8. Запоўніце табліцу, запішыце аўтара і жанр твора**.(Максімальная колькасць балаў – 7, за кожны правільны адказ – 0,5б).

|  |  |  |
| --- | --- | --- |
| **Назва твора** | **Аўтар** | **Жанр** |
| “Кепска будзе!” |  |  |
| “Жураўліны крык” |  |  |
| “Слуцкія ткачыхі” |  |  |
| “Вечар” |  |  |
| “Дзіўная” |  |  |
| “Сэрца на далоні” |  |  |
| “Маці” |  |  |

**Заданне 9** (Максімальная колькасць балаў – 3, за кожны правільны адказ – 1б.).

У адным са сваіх тэарэтыка-літаратурных артыкулаў 1911 года М.Багдановіч так ахарактарызаваў гэтую жанравую форму: “Быццам арэх-спарыш, павінен хаваць пад адной скарлупой два асобныя, хоць і шчыльна сціснутыя ядры. …У першых васьмі радках развіваецца тэма, а ўастатніх – заключэнне да яе; ставіцца пытанне і даецца адказ; малюецца абразок і выкладаецца паясненне к яму. А каб пабольшалася свежасць вытваранага такім парадкам верша, трэба, каб ні адна нітка з яго тканіны , ні адна цагліна з яго гмаху , ці, прасцей кажучы, ні адно слова з яго не ўжывалася болей разу”.

1.Назавіце жанравую форму.\_\_\_\_\_\_\_\_\_\_\_\_\_\_

2.Які вядомы вам верш М.Багдановіча адносіцца да гэтай формы?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3.Хто з класікаў сусветнай літаратуры пісаў вершы падобнай формы? (назваць аднаго аўтара)\_\_\_\_\_\_\_\_\_\_\_\_\_\_\_\_\_\_\_

**Заданне 10.** **Прачытайце верш Н.Гілевіча і запоўніце табліцу.** (Максімальная колькасць балаў – 5, за кожны правільны адказ – 1б.).

Нам разам трыццаць. Мы стаім на кладцы.

Яна свавольна туфелькі зняла,

Падаўшы мне далонь, каб не сарвацца,

Студзёнай хваляй ногі абдала.

Пасля…Пасля: “Шчасліва заставацца!”

І без мяне да берага пайшла.

На белай кладцы мокрыя слядкі –

*Як першай песні мілыя радкі.*

|  |  |
| --- | --- |
| 1.Якая цвёрдая форма верша выкарыстана паэтам? |  |
| 2.Да якой разнавіднасці лірыкі можна аднесці гэты твор? |  |
| 3.Напішыце схему рыфмоўкі верша. |  |
| 4.Вызначце вершаваны памер. |  |
| 5.Які сродак мастацкай выразнасці выкарыстаны ў вылучаным курсівам фрагменце? |  |

**ЗАДАННІ**

**для правядзення першага этапу рэспубліканскай алімпіяды**

**па вучэбных прадметах «Беларуская мова» і «Беларуская літаратура»**

**(тэкст для напісання водгуку)**

**XI клас**

**Свята масак**

Перад цудам навагодняй казкі

Дзеці самі выбіраюць маскі.

Верхалазу-жэўжыку – на сёмы…

Модніцы маленькай – пяты год.

Ды з якой прыдумкаю вясёлай

Строіцца касцюм на карагод!

Будзе шэры воўк і кот вучоны,

Рыжая ліса і Віні Пух.

А для маскі з’едлівага чорта

Дзед для ўнука вывернуў кажух.

Свет маленства шумны і стракаты.

Са старой, як існасць, даўніны –

Ладзяцца каўбоі і піраты,

Кракадзілы, змеі і сланы.

Перад святам навагодняй казкі

Дзеці самі выбіраюць маскі,

Смела пазбягаючы апек…

Ім сягоння, пэўна ж, невядома,

Што свядома йшчэ і несвядома

Носіць маску толькі чалавек!

**Яўгенія Янішчыц**

**Даведка і крытэрыі ацэнкі**

**XI клас**

**Заданне 1.** Інд***у***стрыя, метал***у***ргія, сп***і***на, фарт***у***х, садав***і***на, крапів***а***, даз***і***метр, ім***я***.

**Заданне 2.**

1.Салдаты выстраіліся на вячэрнюю (паверку, праверку).2.Настойлівасць і працавітасць – важны (факт, фактар) дасягнення поспеху.3.(Адрасат, адрасант) адправіў карэспандэнцыю своечасова.4.Кожны год мы набываем (абаненты, абанементы) на цыкл канцэртаў. 5.Туман гусцеў, распаўзаўся і паступова ўкрываў пушыстай белай коўдрай (водную, вадзяную) гладзь.

**Заданне 3.**

|  |  |
| --- | --- |
| **Словазлучэнне** | **Значэнне** |
| чорнае золата | нафта |
| у чорным целе (трымаць) | сурова, строга абыходзіцца з кім-небудзь |
| чорны дзень | цяжкая часіна, перыяд нястачы, беднасці ў жыцці |
| чорная костка | пра людзей простага, недваранскага паходжання |
| чорным па белым | дакладна, выразна, ясна (сказаць, напісаць) |

**Заданне 4.**

|  |  |  |  |  |  |
| --- | --- | --- | --- | --- | --- |
| **канчатак -е** | **канчатак -і** | **канчатак -ы** | **канчатак -э** | **канчатак -у** | **канчатак -ю** |
| параход | пень | мяжа | рака | прафесар | герой |
| лес | яблыня | прастор | дачка | настаўнік | вучань |

**Заданне 5.**

|  |  |
| --- | --- |
| вушы свінні | свіныя вушы |
| вуліцы Брэста | брэсцкія вуліцы |
| бераг Волгі | волжскі бераг |
| прэмія Скарыны | Скарынаўская прэмія |
| суд таварышаў | таварыскі суд |
| дах з саломы | саламяны дах |
| сястра Косці | Косцева сястра |
| перапынак на абед | абедзенны перапынак |
| курлыканне жураўля | жураўлінае курлыканне |
| чалавек без імені | безыменны чалавек |

**Заданне № 6.**

|  |  |
| --- | --- |
| **Характарыстыка** | **№ сказа** |
| Няпоўны сказ | 2,6 |
| Няпэўна-асабовы сказ | 4 |
| Сказ з састаўным дзеяслоўным выказнікам | 3 |
| Сказ з састаўным іменным выказнікам | 1,5 |
| Неразвіты сказ |  |

**Заданне 7.  1,2,3,7.**

**Заданне 8.**

|  |  |  |
| --- | --- | --- |
| **Назва твора** | **Аўтар** | **Жанр** |
| “Кепска будзе!” | Ф.Багушэвіч | паэма |
| “Жураўліны крык” | В.Быкаў | аповесць |
| “Слуцкія ткачыхі” | М.Багдановіч | верш |
| “Вечар” | А.Дудараў | драма |
| “Дзіўная” | А.Зарэцкі | апавяданне |
| “Сэрца на далоні” | І.Шамякін | раман |
| “Маці” | А.Куляшоў | балада |

**Заданне 9**

1.Санет

2.”Паміж пяскоў Егіпецкай зямлі…”

3.Шэкспір або Петрарка

**Заданне 10.**

|  |  |
| --- | --- |
| 1.Якая цвёрдая форма верша выкарыстана паэтам? | актава |
| 2.Да якой разнавіднасці лірыкі можна аднесці гэты твор? | інтымная лірыка |
| 3.Напішыце схему рыфмоўкі верша. | абабабвв |
| 4.Вызначце вершаваны памер. | пяцістопны ямб |
| 5.Які сродак мастацкай выразнасці выкарыстаны ў вылучаным курсівам фрагменце? | параўнанне |